מלון הבוטיק "עטרה" ממוקם בעיר הקודש צפת, ומציע חוויית נופש יוקרתית למבינים. חולמים על נופש מושלם? בעטרה תמצאו את כל הדרוש לחופשת פאר ברמה אחרת, בכשרות מהודרת, ובתוספת מימד רוחני עשיר בדמות קברות הצדיקים הממוקמים בעיר, בתי הכנסת העתיקים הפזורים בינות לסמטאותיה אפופות המסתורין, ואווירת הקדושה החופפת עליה תדיר.
מלון הבוטיק הייחודי, בדומה למלונות בוטיק אחרים מן השורה הראשונה, ממוקם במבנה אבן עתיק המתמזג עם חזותה הציורית של העיר צפת. במלון הבוטיק שתים עשרה סוויטות יוקרה, המזמינות אתכם לחופשה איכותית באווירה ייחודית, ובתנאים מפנקים שיהפכו את חופשתכם לבלתי נשכחת.
בין הסוויטות תמצאו סוויטה נשיאותית מפוארת במיוחד ורחבת ידיים, המחולקת לשני חללים מרכזיים. הראשון שבהם – חלל הטרקלין, מרכז בתוכו סלון גדול ויוקרתי, שולחן סעודה מפואר המתאים לשניים עשר סועדים, ומטבח מאובזר הכולל מוצרי חשמל איכותיים ומבחר כלי מטבח, ואשר מאפשר ארגון עצמאי של ארוחות בתוך החדר. בחלל המשני של סוויטת הפאר ממתין לכם חדר שינה ענק ומפנק, הכולל מיטה מפוארת ורחבה המחופה במצעים משובחים, ולצידה, ג'קוזי רחב ידיים, וחדר רחצה מפנק.
מעבר לכך, קיימות במלון שלוש סוויטות דלקס מפוארות, המתאימות לאירוח משפחתי או זוגי. בסוויטות פינת אוכל יוקרתית, סלון רחב ידיים, ופינת מטבח מאובזרת הכוללת מבחר כלי מטבח ומוצרי חשמל איכותיים, בעזרתם תוכלו לפקח בכוחות עצמכם על הצד הגסטרונומי של החופשה, במידה ותהיו מעוניינים בכך. בכל אחת מהסוויטות ג'קוזי מלבני רחב ממדים, מיטות פאר רחבות, מעוצבות ומפנקות עם מצעי איכות משובחים, ומרפסת פרטית הצופה אל נופיה הקסומים של צפת. להשלמת החוויה, תוכלו להזמין היישר אל הסוויטה מבחר טיפולי ספא ועיסויים מפנקים שינסכו בכם כוחות חדשים.
לאירוח זוגי מפנק ועשיר, ממתינות במלון הבוטיק שמונה סוויטות זוגיות אלגנטיות ומרוהטות ביוקרה, הכוללות מיטת ענק מעוצבת ומזרן מפנק במיוחד, ג'קוזי זוגי רחב ידיים עם משענות ראש נוחות להשלמת החוויה, חדר רחצה מאובזר במוצרי אמבט מפנקים ומטבחון מאובזר קומפלט, בו תוכלו להכין ארוחות לנוחיותכם המושלמת. לפינוק זוגי מושלם, תוכלו להזמין אל הסוויטות מבחר טיפולי ספא ומסאז' מפנקים ומרעננים.
מלון הבוטיק "עטרה" מזמין את ציבור שומרי התורה והמצוות להתארח במלון הפאר, תחת הכשרות המהודרת של הרב מרדכי ביסטריצקי, במרחק הליכה מבתי הכנסת העתיקים בצפת, ובסמוך לעיר העתיקה. למעוניינים, ניתן לסגור את בריכת המלון / הג'קוזי לשימוש פרטי לפרק זמן מוגדר מראש.
אתם מוזמנים לחופשה עם נשמה ב"עטרה"!
ספה נפתחת למיטה זוגית נוחה עבור הילדים / מתארחים נוספים.
בסוויטות יפנקו אתכם בסלסילת פירות ושוקולדים משובחים.
* שתייה חמה מוגשת לחדר לאורך שעות היום.
* למלון חניון (על בסיס מקום פנוי) לנוחיות האורחים.
* במלון בר בו אפשר לבלות עד שעות הלילה המאוחרות עם תפריט מפנק.
לצפות באמנים בעבודתם וביצירות האמנות הייחודיות לעיר.